

1. Fundur stjórnar UMSB haldinn í fjarfundi 3. júní 18:00

**Mættir: Sonja Lind, Sigríður Bjarnadóttir, Guðrún Þórðardóttir, Rakel Guðjónsdóttir og Sigurður Guðmundsson**

1. **Sambandsstjóri setur fundinn**
2. **Landsmót UMFÍ 50+**

Sigurður fór yfir stöðu mála á undirbúningi fyrir Landsmót UMFÍ 50+. Nokkrir styrktaraðilar eru komnir fyrir mótið. Þeir sem hafa svarað og verða með eru Límtré Vírnet, Sjóvá og Arion Banki. Sigurður sótti um styrki í Lýðheilsusjóð og fræðslu og verkefnasjóð. Verið er að ræða við nokkur fyrirtæki og vonir bundnar við að fleiri komi inn. Dagskrá er komin fyrir mótið og búið að birta hana á heimasíðu UMSB og UMFÍ.

1. **Formannafundur UMSB**

Rætt um að halda formannafund UMSB sem fyrst. Sigurði falið að vinna í að koma þeim fundi á sem fyrst. Ákveðið að grilla fyrir formenn og ræða þá viðburði sem framundan eru Landsmót UMFÍ 50 + og Unglingalandsmót UMFÍ.

1. **Starfsmannamál / námsmenn**

UMSB hefur ráðið inn tvo námsmenn til starfa í sumar. Verða þeir í þeim verkefnum sem koma upp í sumar. Þeir munu halda úti æfingum á Hvanneyri og á Kleppjárnsreykjum í fótbolta sem og aðstoða í vinnuskólanum einnig er hugmynd að vera með leikjadaga í sumar vítt og breytt um sveitarfélagið.

Farið var yfir sumarfjörið í sumar og skipulag þess eftir vikum. Verið er að vinna í breytingum á að byrja það fyrr en lagt var upp með. Nýtt skipulag verður sent á foreldra sem fyrst.

1. **Rafíþróttir**

Unnið hefur verið í því að koma rafíþróttum í gang innan UMSB. UMSB hefur áhuga á að koma þeim af stað en fá svo foreldra til að taka við stjórnun á starfseminni. UMSB og MB hafa verð í góðu samtali að samnýta búnað og aðstöðu þar sem MB er að fara af stað með rafíþróttar áfanga. Stefnt er á að koma rafíþróttum af stað í haust.

**Fundagerð ritaði Sigurður Guðmundsson.**